 Wasiirka Arrimaha Gudaha iyo Federaalka Mudane Claahi Goodax Barre ayaa akhriyay heshiis ka kooban 11 qodob oo lagu wajahayo dhismaha maamul loo dhanyahay oo yeeshaan gobollada dhexe ee Soomaaliya, waxaana uu sheegay in heshiiskan uu dhabaha u xaarayo xal laga gaaro maamullada yar-yar ee ka jira gobollada dhexe, loogana gudbayo maamul goboleed ay ku midaysan yihiin dadka dega deegamadaas, waxaana intaasi kaddib qalinka lagu duugay Heshiiska oo ay saxiixeen xubno ka socday Galmudug, Ahlusunna, Wasiiro ka tirsan Xukuumadda, iyo Xubnaha Beesha Caalamka oo goobjoog ahaan u saxiixay. 